ananddey/assamese-wiki-corpus huggingface dataset:
টেম্পুৰা

টেম্পুৰা হৈছে এটা সাধাৰণ জাপানী খাদ্য যি সাধাৰণতে সাগৰীয় খাদ্য আৰু শাক-পাচলিৰে গঠিত যিবোৰক পাতল বেটাৰত আৱৰণ দি তেলত ডুবাই ভজা হয়। টেম্পুৰাৰ উৎপত্তি ষোড়শ শতিকাৰ পৰাই হৈছে, যেতিয়া পৰ্তুগীজ জেচুইটসকলে নানবান ব্যৱসায়ৰ জৰিয়তে ভজা আটাৰ খাদ্য পশ্চিমীয়া শৈলীৰ ৰন্ধন পদ্ধতি আনিছিল।

প্ৰস্তুতি

বেটাৰ

বৰফৰ পানী, কণী, আৰু ঘেঁহুৰ আটা (কেক, পেষ্ট্ৰি বা সৰ্বব্যৱহাৰৰ আটা)ৰ পৰা লঘু কোমল বেটাৰ তৈয়াৰ কৰা হয়। কেতিয়াবা বেকিং চোডা বা বেকিং পাউদাৰ যোগ কৰি বেটাৰটো পাতল কৰা হয়। সাধাৰণ পানীৰ ঠাইত স্পাৰ্কলিং পানী ব্যৱহাৰ কৰিলেও একেধৰণৰ প্ৰভাৱ পৰে। টেম্পুৰা বেটাৰ পৰম্পৰাগতভাৱে চপষ্টিক ব্যৱহাৰ কৰি সৰু সৰুকৈ কেইবাবাৰো মাত্ৰ কেইছেকেণ্ডমানৰ বাবে মিহলোৱা হয়, মিশ্ৰণটোত গোটা গোট খাই থাকে যিবোৰ ঠাণ্ডা বেটাৰৰ উষ্ণতাৰ লগতে সিজোৱাৰ সময়ত এক অনন্য ফুলি উঠা আৰু কুটিল টেম্পুৰা গঠন হয়। প্ৰায়ে বৰফ দি বা বৰফ থকা ডাঙৰ বাটিৰ ভিতৰত বাটিটো থৈ বেটাৰটো ঠাণ্ডা কৰি ৰখা হয়। বেটাৰটো অতিমাত্ৰা মিহলাই দিলে ঘেঁহুৰ গ্লুটেন সক্ৰিয় হ’ব, যাৰ ফলত আটাৰ মিশ্ৰণটো ভাজিলে কোমল আৰু পিঠাগুৰিৰ দৰে হৈ পৰে।

ভজা টেম্পুৰা

শাক-পাচলি বা সাগৰীয় খাদ্যৰ পাতল টুকুৰা বা ফিটাবোৰ বেটাৰত ডুবাই দিয়া হয়, তাৰ পিছত গৰম তেলত অলপ সময়ৰ বাবে ভজা হয়। উদ্ভিদজাত তেল বা কেন'লা তেল বেছিকৈ দেখা যায়; কিন্তু পৰম্পৰাগতভাৱে টেম্পুৰাত তিল তেল ব্যৱহাৰ কৰি ৰন্ধা হৈছিল। বহুতো দোকানত এতিয়াও তিল তেল বা চাহৰ বীজৰ তেল(টি অইল) ব্যৱহাৰ কৰা হয়, আৰু এই তেলবোৰত থকা কিছুমান বিশেষ বস্তুৰ বাবে এই বেটাৰ পাতল আৰু খৰখৰীয়া হোৱাত সহায় হয়।
ভজা টেম্পুৰাবোৰ শেঁতা বগা, পাতল আৰু ফুলি উঠে,আৰু কৰ্কৰিয়া হয়।

টেম্পুৰাৰ গোটৰ মাজত বেটাৰৰ টুকুৰাবোৰ (টেংকাছু বুলি জনা যায়) উলিয়াই লোৱা হয় যাতে ই জ্বলি নাযায় আৰু তেলত বেয়া সোৱাদ ৰাখে। ইয়াৰ বাবে সৰু জালৰ স্কুপ (Ami jakushi) ব্যৱহাৰ কৰা হয়। টেনকাছু প্ৰায়ে অন্য খাদ্যৰ উপাদান হিচাপে বা টপিং হিচাপে সংৰক্ষিত কৰা হয়।

উপাদান

পৰম্পৰাগত টেম্পুৰাত সাধাৰণতে বিভিন্ন সাগৰীয় খাদ্য আৰু শাক-পাচলি উপাদান হিচাপে ব্যৱহাৰ কৰা হয়।

সাগৰীয় খাদ্য

আটাইতকৈ জনপ্ৰিয় সাগৰীয় খাদ্যৰ টেম্পুৰা সম্ভৱতঃ এবি (মিছা মাছ,) টেম্পুৰা।

তথ্য সংগ্ৰহ

শ্ৰেণী:খাদ্য
চান্দমাৰী

চান্দমাৰী হৈছে অসমৰ গুৱাহাটীত থকা পুৰণি বসতিস্থলৰ ভিতৰত অন্যতম৷ চান্দমাৰী কামৰূপ মহানগৰ জিলাৰ পৰা পূব দিশত অৱস্থিত৷ অল ইণ্ডিয়া ৰেডিঅ', গুৱাহাটীৰ লগতে কেইখনমান শৈক্ষিক প্ৰতিষ্ঠান চান্দমাৰীত আছে৷ তাৰে ভিতৰত হ'লি চাইল্ড কনভেণ্ট, গুৱাহাটী বাণিজ্য মহাবিদ্যালয়ৰ সমীপত অৱস্থিত ভাস্কৰ বিদ্যাপীঠ উচ্চতৰ মাধ্যমিক বিদ্যালয়ৰ নাম ল'ব পাৰি৷ অসম অভিযান্ত্ৰিক প্ৰতিষ্ঠান হৈছে চান্দমাৰীত থকা অন্যতম গুৰুত্বপূৰ্ণ শৈক্ষিক প্ৰতিষ্ঠান৷ ১৯৬১ চনৰ পৰাই ব'হাগ বিহুকে ধৰি একাধিক উৎসৱ-পাৰ্বন চান্দমাৰীত সময়ে সময়ে উদযাপিত হৈ থাকে৷ ইয়াৰ বাবে অসম অভিযান্ত্ৰিক প্ৰতিষ্ঠানৰ খেলপথাৰখন সততে ব্যৱহাৰ কৰা হয়৷ এইখন পথাৰক সেয়ে চান্দমাৰী বিহুতলী বুলিও জনা যায়৷ পূব গুৱাহাটী বিহু সন্মিলনৰ দ্বাৰা বিহুৰ সময়ৰ সাংস্কৃতিক অনুষ্ঠানটিৰ আয়োজন কৰা হয়৷ ইয়াৰ লগতে চান্দমাৰী সাৰ্বজনীন দুৰ্গা পূজা সমিতিয়ে নিয়মীয়াকৈ দুৰ্গা পূজা পাতি থাকে৷ চান্দমাৰীৰ প্ৰতিৱেশী ঠাইসমূহ হৈছে মিলনপুৰ, নিজৰাপাৰ, বামুণীমৈদাম, পূব-শৰণীয়া, ভাস্কৰ নগৰ আদি৷ অসমৰ পুৰণি ছবিগৃহৰ ভিতৰত অন্যতম অনুৰাধা ছবিগৃহ চান্দমাৰীতেই আছে৷

লগতে চাওক

পল্টন বজাৰ

তথ্য সংগ্ৰহ

শ্ৰেণী: গুৱাহাটীৰ উল্লেখযোগ্য ঠাই
অমৃতা প্ৰীতম

অমৃতা প্ৰীতম (, ৩১ আগষ্ট ১৯১৯- ৩১ অক্টোবৰ, ২০০৫) এগৰাকী ভাৰতীয় লেখিকা। তেওঁ মূলত পঞ্জাবী আৰু হিন্দী ভাষাত সাহিত্য চৰ্চা কৰিছিল। বিংশ শতিকাৰ পঞ্জাবী ভাষা-সাহিত্যৰ প্ৰথমগৰাকী প্ৰগতিবাদী লেখিকা অমৃতা প্ৰীতমৰ কবিতা, উপন্যাস আৰু ৰচনা সমূহ ভাৰত আৰু পাকিস্তান দুয়োখন দেশতে সমানে সমাদৃত। ছয় দশকজুৰি সাহিত্য চৰ্চাৰে পঞ্জাবী আৰু হিন্দী সাহিত্যৰ ভঁৰাল চহকী কৰা এইগৰাকী লেখিকাই ১০০ৰো অধিক প্ৰকাশিত পুথি, কবিতা, জীৱনী মূলক ৰচনা, কল্প-সাহিত্য আৰু বহু পঞ্জাবী গীত ৰচনা কৰিছে। তেওঁৰ সৃষ্টিৰাজী আৰু আত্মজীৱনী ইতিমধ্যে বিভিন্ন ভাৰতীয় ভাষাৰ লগতে বিদেশী ভাষালৈও অনূদিত কৰা হৈছে। তেওঁ সাহিত্য ক্ষেত্ৰত আগবঢ়োৱা অৱদানৰ বাবে সাহিত্য় অকাদেমী পুৰস্কাৰ,জ্ঞানপীঠ বঁটা,পদ্মশ্ৰী,পদ্মবিভূষণ
আদি বঁটাৰে সন্মানিত কৰা হৈছে।

উদ্ধৃতিসমূহ

য’তেই স্বাধীন আত্মাৰ আভাস পোৱা, ভাবিবা তাতেই মোৰ ঘৰ।
এজন পুৰুষে যেতিয়াই নাৰীৰ ক্ষমতাক অৱজ্ঞা কৰে, তেওঁ তেতিয়াই নিজৰ অৱচেতন মনকো অৱজ্ঞা কৰে৷
মই মোৰ জীৱনৰ সমগ্ৰ তিতা সেৱন কৰিলোঁ, কিয়নো ইয়াত তোমাৰ প্ৰেমৰ এটা টোপাল মিহলি হৈ আছিল।
“মেনে অপনি জিন্দকি কি ছাৰি কৰৱাহত পী লি, ক্যিয়ু কি ইছ মেঁ তুম্হাৰে ইষ্ক কি এক বুন্দ মিলি থি।”
য’ত মীৰাৰ নৃত্য আৰু বুদ্ধৰ মৌনতা মিলিত হয়, তাত ফুলি উঠে ৰজনীশৰ প্ৰকৃত দৰ্শন।
কেৱল হিংসাৰ অনুপস্থিতিয়েই শান্তি নহয়, শান্তি হৈছে এপাহ ফুলি থকা ফুল।
আহক! আহক আমি কোনোবা চালিৰ তলত ক্ষন্তেক আশ্ৰয় লওঁ চাওক! আপোনাৰ সন্মুখত, অলপ দূৰৈত সত্য আৰু মিছাৰ মাজত এক ৰিক্ত স্থান বিৰাজমান।
জীৱনে কেৱল আপোনাৰ ভিতৰত থকা গুণবোৰৰহে পৰীক্ষা লয়। মোৰ অন্তৰত প্ৰেম আছিল।

অমৃতা প্ৰীতমৰ বিষয়ে উদ্ধৃতি

মৃত্যুৰ সময়লৈকে দেশ বিভাজনৰ যন্ত্ৰণা কঢ়িয়াই ফুৰিছিল অমৃতা প্ৰীতমে। প্ৰিয় জন্মভূমিক চিৰদিনৰ বাবে ত্যাগ কৰি পলাই অহাৰ সময়ত অমৃতা প্ৰীতমৰ দৰে অনুভৱী লেখিকা এগৰাকী যন্ত্ৰণাদগ্ধ হোৱাটো স্বাভাৱিক। কিন্তু সেই যন্ত্ৰণা কিমান অসহনীয় হ'ব পাৰে, কিমান ভয়াবহ হ'ব পাৰে? অমৃতাৰ সৈতে মোৰ যেতিয়া বন্ধুত্ব গঢ়ি উঠে, তেতিয়া মই তেওঁৰ অব্যক্ত যন্ত্ৰণাৰ বিষয়ে জানিব পাৰিছিলোঁ। মোৰ আগত অমৃতাই সেই নিশাটোৰ বৰ্ণনা দিছিল দেশ বিভাজনৰ পিছত যিটো নিশাত তেওঁ প্ৰিয় পাকিস্তানৰ পৰা পলাই আহিবলগীয়া হৈছিল। স্বদেশ আৰু স্বামী— এৰাতিৰ ভিতৰতে দুয়োকে ত্যাগ কৰিবলগীয়া হৈছিল অমৃতাই।
মামণি ৰয়ছম গোস্বামী (অমৃতা প্ৰীতমৰ স্বদেশ ত্যাগৰ যন্ত্ৰণা)

উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:লেখক
শ্ৰেণী:পঞ্জাবী সাহিত্যিক
শ্ৰেণী:হিন্দী সাহিত্যিক
শ্ৰেণী:সাহিত্য অকাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্ম বিভূষণ বঁটা বিজয়ী
শ্ৰেণী:জ্ঞানপীঠ বঁ‌টা বিজয়ী সাহিত্যিক
শ্ৰেণী:মৃত ব্যক্তি
মাখনমণি মংছাবা

মাখনমণি মংছাবা (ইংৰাজী: Makhonmani Mongsaba, জন্ম: ১ মাৰ্চ ১৯৫৯) ইম্ফল, মণিপুৰৰ এগৰাকী ভাৰতীয় লেখক, অভিনেতা, প্ৰযোজক আৰু দৰ্শক। তেওঁ মণিপুৰ বিশ্ববিদ্যালয়ৰ পৰা ডক্টৰেট উপাধি অৰ্জন কৰিছিল। ২০১৩ চনত তেওঁ তেওঁৰ ভ্ৰমণবৃত্তান্তমূলক কিতাপ চিংলোন আমাডাগি আমাডাৰ বাবে সাহিত্য অকাডেমী বঁটা লাভ কৰে।

তেওঁ ববি ৱাহেংবামৰ মাতামগী মণিপুৰ: দা ফাৰ্ষ্ট মণিপুৰী ফিচাৰ ফিল্ম নামৰ গ্ৰন্থখন আঙোমনিংথৌ প্ৰেছাৰভেচন এণ্ড ডকুমেণ্টেচন নামত প্ৰকাশ কৰিছিল। ২০১৮ চনৰ ৬৫তম ৰাষ্ট্ৰীয় চলচ্চিত্ৰ বঁটাত গ্ৰন্থখন চলচ্চিত্ৰ বিষয়ক সৰ্বশ্ৰেষ্ঠ কিতাপ বাছনি হৈছিল আৰু লেখক আৰু প্ৰকাশক দুয়োটাই ‘‘স্বৰ্ণ কমল’’ বঁটা লাভ কৰিছিল।

তেওঁ সূমঙ কুম্হেই নাটকৰ বাবে মালেমংগানবি শীৰ্ষক নাটকখনো লিখিছিল। তেওঁ ৫১তম ৰাষ্ট্ৰীয় চলচ্চিত্ৰ বঁটা (২০০৩) আৰু ৫৭তম ৰাষ্ট্ৰীয় চলচ্চিত্ৰ বঁটা (২০০৯)ৰ জুৰি সদস্য আছিল। তদুপৰি, তেওঁ ২০২১ চনৰ ৫২তম ভাৰতীয় আন্তঃৰাষ্ট্ৰীয় চলচ্চিত্ৰ মহোত্সৱত ফিচাৰ ফিল্ম শ্ৰেণীৰ জুৰি সদস্য হিচাপেও কাৰ্যনিৰ্বাহ কৰিছিল।

কেৰিয়াৰ

মংছাবাই অতি কম বয়সৰ পৰাই চুটিগল্প লিখিবলৈ আৰম্ভ কৰিছিল। তেওঁৰ প্ৰথমে প্ৰেমৰ গল্প লিখিছিল। ১৯৮৭ চনত ইম্ফলৰ কোৰাছ ৰেপাৰ্টৰী থিয়েটাৰত অভিনেতা হিচাপে যোগদান কৰে আৰু ৰতন থিয়ামৰ নিৰ্দেশনাত নাটকত অভিনয় কৰে। ১৯৮৭ চনৰ পৰা ১৯৯৫ চনলৈ আন্তঃৰাষ্ট্ৰীয় নাট্য মহোৎসৱত অংশগ্ৰহণৰ বাবে ভাৰতৰ লগতে বিদেশৰ বহু ঠাই ভ্ৰমণ কৰা এই নাট্যদলটোৱে চিনেমাতো অভিনয় কৰাৰ লগতে মুখ্য চৰিত্ৰত অভিনয় কৰি আহিছে। ১৯৯৮ চনত শ্বিংনাবা ছবিখনত তেওঁ শিক্ষকৰ চৰিত্ৰত অভিনয় কৰিছিল। বৈশিষ্ট্যপূৰ্ণ ছবিৰ উপৰিও দূৰদৰ্শন মণিপুৰৰ দ্বাৰা প্ৰযোজিত টেলিপ্লেত অভিনয় কৰিছে, যথা ইশোৰ না খাংছানু আৰু চাংয়েংডুডা।

২০০০ চনত তেওঁ পৰিচালনা আৰু প্ৰযোজনা কৰে চেটলেডো আইডি নামৰ চলচ্চিত্ৰখন৷ ২০০১ চনৰ ভাৰতীয় ৩২ সংখ্যক আন্তঃৰাষ্ট্ৰীয় চলচ্চিত্ৰ মহোৎসৱৰ ইণ্ডিয়ান পেনোৰামাৰ বাবে নিৰ্বাচিত হোৱা এই ছবিখনে মণিপুৰীৰ শ্ৰেষ্ঠ বৈশিষ্ট্যপূৰ্ণ ছবিৰ ৰাষ্ট্ৰীয় চলচ্চিত্ৰ বঁটা লাভ কৰে৷ ২০০৭ চনত তেওঁৰ পৰিচালনাৰ উদ্যোগ য়েনিং আমাদি লিকলা ভাৰতৰ ৩৯ সংখ্যক আন্তঃৰাষ্ট্ৰীয় চলচ্চিত্ৰ মহোৎসৱৰ ইণ্ডিয়ান পেনোৰামাৰ বাবেও নিৰ্বাচিত হয়৷ তেওঁ পৰিচালনা কৰিছিল নাংনা কাপ্পা পাকচাদে, যিখন ছবি ২০১৩ চনত মুক্তি পাইছিল। মংছাবাৰ ২০১৮ চনৰ চলচ্চিত্ৰ মাগী মাতাম্বকতাই দিল্লী আন্তঃৰাষ্ট্ৰীয় চলচ্চিত্ৰ মহোৎসৱ আৰু বেংগালুৰু আন্তঃৰাষ্ট্ৰীয় চলচ্চিত্ৰ মহোৎসৱত অংশগ্ৰহণ কৰিছিল। ঝাৰখণ্ড আন্তঃৰাষ্ট্ৰীয় চলচ্চিত্ৰ মহোৎসৱত ই শ্ৰেষ্ঠ মণিপুৰী ছবিৰ সন্মান লাভ কৰে।

লেখক হিচাপে তেওঁ দুখন চুটিগল্প সংকলনৰ কিতাপ লিখিছিল, সেয়া হ'ল - নিংছিংলুবাডা আৰু নুপী কেইথেল আৰু ভাষাৰ সমালোচনাত্মক অধ্যয়নৰ ওপৰত এখন কিতাপ লিখিছিল, যাৰ নাম ৱাহেইগি ছাক্লন। তেওঁ থং নামবোনবি শীৰ্ষক কবিতা সম্পৰ্কীয় এখন গ্ৰন্থও লিখিছে আৰু মণিপুৰী সাংস্কৃতিক পেনা আৰু মন্নদবা মৈথংছিং নামৰ দুখন গ্ৰন্থও লিখিছে৷ তেওঁৰ ভ্ৰমণ কাহিনী চিংলন আমাদাগি আমাদা নামৰ গ্ৰন্থখনৰ বাবে ২০১৩ চনত তেওঁ সাহিত্য অকাডেমী বঁটা লাভ কৰে।

ফিল্মগ্ৰাফী

বছৰ
চলচ্চিত্ৰ
অভিনয়
তথ্যসূত্ৰ
১৯৯৪
মেয়ফিগি মাচা
অভিনেতা

১৯৯৮
শ্বিংনাবা
অভিনেতা

১৯৯৯
থাৱাইগি থাৱাই
অভিনেতা

২০০০
চেটলেডো আইডি
প্ৰযোজক, পৰিচালক

২০০২
লাইবকঠিবি
নিৰ্দেশক

২০০৭
য়েনিং আমাদি লিকলা
নিৰ্দেশক

২০১৩
নাংনা কপ্পা পকচাদে
নিৰ্দেশক

২০১৮
মাগী মাতাম্বকতা
নিৰ্দেশক

তথ্যসূত্ৰ

শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:ভাৰতীয় সাহিত্যিক
শ্ৰেণী:মণিপুৰৰ ব্যক্তি
শ্ৰেণী:ভাৰতীয় অভিনেতা
কুৱাৰুপ অনুষ্ঠান

কুৱাৰুপ বা কোৱাৰুপ হৈছে জিংগুৰ খিলঞ্জীয়া লোকসকলৰ প্ৰধান অন্ত্যেষ্টিক্ৰিয়া। ই হৈছে ওচৰ-চুবুৰীয়া সকলো জনগোষ্ঠীৰ একত্ৰিত হৈ জীৱন, মৃত্যু আৰু পুনৰ্জন্ম উদযাপন কৰা। ইয়াৰ এটা কেন্দ্ৰীয় অনুষ্ঠান হ’ল যোৱা কন্যাৰপৰা ঋতুস্ৰাৱৰ অভিজ্ঞতা লাভ কৰা আৰু সংগী বাছনি কৰাৰ সময় আহি পৰা সকলো কণমানি ছোৱালীক উপস্থাপন কৰা, তেওঁলোকে নিজৰ শৰীৰত ৰং সানি বহুতো অলংকাৰ পিন্ধি নাচ কৰে। ই মৃতকৰ বাবে এক উৎসৱ।

অধিক পঢ়ক

Hampton, Christopher: "A Note on the Quarup". In: Savages, London: Faber and Faber, 1974, p.17-18
Pedro Agostinho da Silva, Kwarup: Mito e Ritual no Alto Xingu, São Paulo, EDUSP, 1974

শ্ৰেণী:লোকবিশ্বাস
মাইকেল ফেৰাডে

মাইকেল ফেৰাডে (২২ ছেপ্তেম্বৰ, ১৭৯১ - ২৫ আগষ্ট, ১৮৬৭) আছিল এগৰাকী ব্ৰিটিছ বিজ্ঞানী। তেওঁক প্ৰধানকৈ বিদ্যুত চুম্বকত্ব আৰু বিদ্যুত ৰসায়নৰ ক্ষেত্ৰলৈ আগবঢ়োৱা অৱদানৰ বাবে জনা যায়। বিদ্যুত চুম্বকীয় আৱেশ, দ্বিচুম্বকত্ব আৰু বিদ্যুত বিশ্লেষণ হৈছে তেওঁৰ প্ৰধান অৱদানসমূহৰ ভিতৰত অন্যতম।

উদ্ধৃতিসমূহ

এইখন জগতত কোনো কথাই ইমান আচৰিত নহয় যে সি সঁচা হ’ব নোৱাৰে।
কোনো বস্তুৱেই প্ৰকৃততে সুন্দৰ নহয়, যদি সেইটো প্ৰকৃতি প্ৰদত্ত নহয়।
সাফল্যৰ কাৰণে উদ্যোক্তাৰ পাঁচটা প্ৰয়োজনীয় দক্ষতা হ’ল- সংযোগ, নিৰ্বাচন, সংগঠন, নতুনত্ব আৰু যোগাযোগ।
কিবা পাবলৈ হ’লে যত সম্ভৱ তত চেষ্টা কৰি যোৱা।
স্ৰষ্টাৰ হাতে লিখা প্ৰকৃতিৰ কিতাপ আমি পঢ়িবই লাগিব।
কোনোবাই নিজকে যিমান ডাঙৰ দাৰ্শনিক বুলি নাভাবক কিয়, তেওঁৰ তত্ত্বত কিবা নহয় কিবা সন্দেহ থাকিয়েই যায়।
কোনোৱে যদি নিজকে কোনো বিষয়ত শুদ্ধ বুলি ভাবে, তেওঁ সম্পূৰ্ণ ভুল হ’ব পাৰে বুলিও প্ৰস্তুত থাকিব লাগে।
মই বিশ্বাস কৰোঁ প্ৰতিটো উত্তৰৰ পিছত এটিকৈ প্ৰশ্নৰ সৃষ্টি হৈ থাকে।

উৎস

বাহ্যিক সংযোগ

Category:যুক্তৰাজ্যৰ ব্যক্তি
Category:পদাৰ্থ বিজ্ঞানী
Category:ৰসায়নবিদ
Category:মৃত ব্যক্তি
ফলৰ তালিকা

উদ্ভিদবিজ্ঞানৰ সংজ্ঞা অনুসৰি বীজ বহন কৰা উদ্ভিদৰ বিশেষ মঙহাল বা মঙহহীন অংশকে ফল বুলি কোৱা হয়। এই ফলৰ বিকাশ হয় স্ত্ৰীকেশৰৰ গৰ্ভাশয় নাম অংশটোৰ পৰা। সকলো গুপ্তবীজী উদ্ভিদৰ ফল গঠন হয়। অসমৰ থলুৱা ফলৰ ভিতৰত লেটেকু, পনিয়ল, থেৰেজু, অমৰা, মিৰিকাটেঙা, বনপিঠা, নগাটেঙা, ডালিম, মধুৰিআম, বিভিন্ন প্ৰকাৰৰ জামু, আম, নাচপতি, আতলচ, মাটিকঁঠাল, কঁঠাল, তেঁতেলী, লিচু, আহোমবগৰী, নৰাবগৰী, থেকেৰা, কল, কৰ্দ্দৈ, ৰহদৈ, বেল আদি প্ৰধান।
অসমীয়া নাম
ইংৰাজী নাম
বৈজ্ঞানিক নাম
চিত্ৰ
ডালিম
Pomegranate
Punica granatum

নৰা বগৰী
Plum
Prunus domestica

নগা টেঙা

Rhus semialata

বেত গুটি
Cane fruit
Calamus flagellum

লতা বেল
Passion fruit
Passiflora edulis

কঁঠাল
Jack Fruit
Artocarpus heterophyllus

আম
Mango
Mangifera indica

অমিতা
Papaya
Carica papaya

চপেটা/চিকু
sapodilla
Manilkara zapota

ষ্ট্ৰবেৰী/বাৰীখিছ
Garden strawberry
Fragaria ananassa

ৰবাব টেঙা
Pomalo
Citrus maxima

আহোম বগৰী
Peach
Prunus persica

কমলা/সুমথিৰা টেঙা
Orange
Citrus reticulata

আটলাচ
Custard Apple
Annona squamosa

আমলখি
Indian gooseberry
Emblica officinalis Gaertn

বগৰী
Indian Jujube
Zizyphus mauritiana

মধুৰীআম
Guava
Psidium guajava

অনাৰস/মাটি-কঁঠাল
Pineapple
Ananas comosus

আপেল
Apple
Malus domestica

ক'লা জামু
Java plum
Black plum
Syzygium cumini

অমৰা
Ambarella
Spondias dulcis

ভোমোৰা
Bastard myrobalan
Terminalia bellerica

বকুল
Bullet wood
Mimusops elengi

ডেৱা
Monkey Jack
Artocarpus lakoocha

কৰ্জা টেঙা
Karonda Fruit
Carissa carandas

কুজি থেকেৰা

Garcinia cowa Roxb

কৰ্দ্দৈ
Starfruit
Averrhoa carambola

কাজিনেমু
Lemon
Citrus aurantifolia

কুঁহিয়াৰ
Sugarcane
Saccharum spontaneum

শিলিখা
Black Myrobalan
Terminalia chebula

ঔটেঙা
Elephant apple
Dillenia indica

জলফাই
Ceylon-olive
Elaeocarpus serratus

তেঁতেলী
Tamarind
Tamarindus indica

তথ্য সংগ্ৰহ

বাহ্যিক সংযোগ

Lists of Fruits, Berries, Melons
Fruits of Warm Climates
Rare Fruit Growers of California with Common fruit names
Tropical fruits
Temperate fruits

শ্ৰেণী:উদ্ভিদবিজ্ঞান সম্পৰ্কীয় তালিকা আৰু প্ৰবন্ধ
*
শ্ৰেণী:তালিকাসমূহ
ইউজেনি লে ব্ৰুন

ইউজেনি লে ব্ৰুন -ক মেডাম ৰুছদি নামেৰেও জনা যায় (মৃত্যু ১৬ অক্টোবৰ, ১৯০৮) ফ্ৰান্সত জন্মগ্ৰহণ কৰা ইজিপ্তৰ এগৰাকী নাৰীবাদী বুদ্ধিজীৱী, প্ৰভাৱশালী অভ্যৰ্থনা-সভাৰ আয়োজক আৰু হুদা শ্বাআৰাৱীৰ ঘনিষ্ঠ বন্ধু।

প্ৰাৰম্ভিক জীৱন আৰু বিবাহ

ফ্ৰান্সত জন্মগ্ৰহণ কৰা লে ব্ৰুনে উচ্চ মধ্যবিত্ত পৰিয়ালত ডাঙৰ-দীঘল হৈছিল। তেওঁ সুশিক্ষিত আছিল আৰু অভিজাত ফৰাচী বৌদ্ধিক জীৱনত সক্ৰিয়ভাৱে অংশগ্ৰহণ কৰিছিল। আপেক্ষিকভাৱে আৰ্থিক নিৰাপত্তা কম থকা মধ্যবিত্ত পৰিয়ালৰ কন্যা হিচাপে লে ব্ৰুনৰ সমাজৰ ভিতৰত ভৱিষ্যতৰ স্থান সম্পূৰ্ণৰূপে তেওঁৰ ভৱিষ্যত স্বামীৰ অৱস্থানৰ ওপৰত নিৰ্ভৰ কৰে৷

লে ব্ৰুনে ইজিপ্তৰ এজন বিশিষ্ট মাটিৰ মালিক হুছেইন ৰুছদি পাছাক ফ্ৰান্সত থকা সময়ছোৱাত লগ পাইছিল। কায়ৰোত তুৰ্কী বংশৰ ধনী পৰিয়ালত জন্মগ্ৰহণ কৰা ৰুছদি জেনেভা আৰু পিছলৈ ফ্ৰান্সত শিক্ষাৰ বাবে বহিঃৰাজ্যলৈ পঠিওৱা হৈছিল। লে ব্ৰুনে ৰুছদিক বিয়া কৰায় যি অৱশেষত ১৯১৪-১৯১৭ চনলৈকে ইজিপ্তৰ প্ৰধানমন্ত্ৰী হয়। ৰুছদীয়ে ফ্ৰান্সত শিক্ষা সম্পূৰ্ণ কৰাৰ পিছত ১৮৯২ চনত লে ব্ৰুনে তেওঁৰ সৈতে কায়ৰোলৈ উভতি আহি ঔপনিৱেশিক ইজিপ্ত চৰকাৰৰ ভিতৰত কেইবাটাও বিশিষ্ট পদবী পালন কৰে।

নাৰীবাদ

কায়ৰোলৈ গৈ প্ৰয়োজনীয় ধৰ্মীয় অধ্যয়ন গ্ৰহণ কৰাৰ পিছত লে ব্ৰুনে ইছলাম ধৰ্ম গ্ৰহণ কৰে। তেখেতে যুক্তি দিছিল যে কোৰআনৰ অনুসন্ধানৰ দ্বাৰা আৰু জনপ্ৰিয় পশ্চিমীয়া বিশ্বাসৰ বিপৰীতে ইছলাম এক উদাৰীকৰণ শক্তি হ'ব পাৰে আৰু ই মহিলাসকলক বহুতো গুৰুত্বপূৰ্ণ অধিকাৰ প্ৰদান কৰে। সেই হিচাপে তেওঁ মহিলাৰ বাবে ইছলামিক ন্যায়ৰ প্ৰতি আগ্ৰহ প্ৰকাশ কৰিছিল আৰু প্ৰায়ে ইছলামিক আদালতৰ কাৰ্য্যবিধিত অংশগ্ৰহণ কৰিছিল। লে ব্ৰুনে ন্যায়াধীশৰ সিদ্ধান্তত দেখা মহিলাৰ বৈবাহিক অধিকাৰৰ অনুভূত অপব্যৱহাৰ পিছলৈ তেওঁৰ গ্ৰন্থ Harem et les Musulmanes-ৰ মূল কেন্দ্ৰবিন্দু হয়। ইছলাম ধৰ্ম হিচাপে ইছলামৰ মাজৰ পাৰ্থক্য আৰু দুৰ্নীতিগ্ৰস্ত ধৰ্মীয় প্ৰতিষ্ঠান আৰু শক্তিশালী ব্যক্তিসকলে ইয়াৰ প্ৰতি যি বিকৃতিৰ সৃষ্টি কৰিছিল, তাৰ ওপৰত গুৰুত্ব আৰোপ কৰিবলৈ চেষ্টা কৰিছিল।

তথ্যসূত্ৰ

শ্ৰেণী:ইজিপ্তৰ ব্যক্তি
শ্ৰেণী:ইজিপ্তৰ নাৰী অধিকাৰ কৰ্মী
শ্ৰেণী:নাৰীবাদী
ছাপন্ন ভোগ

ছাপন্ন ভোগ হৈছে ৫৬ বিধ ব্যঞ্জনৰ এক সংহতি। সাধাৰণতে বিভিন্ন উৎসৱ উদযাপনৰ সময়ত আৰাধ্যক এই ভোগ অৰ্পণ কৰা হয়। কাতি মাহৰ পূৰ্ণিমা তিথিত বিশেষকৈ এই ভোগ দিয়াৰ নিয়ম ভাৰতীয় সমাজত প্ৰচলিত আছে। কৃষ্ণ জন্মাষ্টমীৰ সময়ত হিন্দু লোক সকলে ৫৬ ভোগ গোটাই।

উপকৰণ

ৰসগোল্লা
চন্দ্ৰকলা
ৰবড়ী 
ছুলি
দৈ
ভাত
দালি
চাটনি
তৰকাৰী
শাকৰ জোল
পুৰি
তিতা খাদ্য
মূৰব্বা
মিঠা খাদ্য
খিচিৰি
কটু খাদ্য
টেঙা খাদ্য
মালপোৱা
জেলেপী
পাপৰ
চিৰা
মোহনথাল
খুৰ্মা
ঘেঁহুৰ ডালিয়া
ক্ষীৰ
ঘি
মাখন
ক্ৰীম
শাক
মৌ
আচাৰ
ফল
লাড়ু
লচি
পান
চুফাৰী
ইলাচি
চফ
অশ্বগন্ধা
চক্কৰপাৰা
ঘেৱৰ
টিক্কিচ
মগু দাই  
লংপুৰী
বেঙেনাৰ ব্যঞ্জন
দধিৰুপ  
লাওৰ ব্যঞ্জন
বাদাম মিশ্ৰিত গাখীৰ
ছিলা
মঠৰী
পকৰি  
খজৰা
কেশৰ,
কোণিকা
কাঠ বাদাম
পিষ্টা

বৈজ্ঞানিক দৃষ্টিভংগী

ৰস ছয় প্ৰকাৰৰ-
তিতা,
কেঁহা,
টেঙা,
মিঠা,
লুণীয়া,
জলা
এই ছয় প্ৰকাৰৰ ৰসেৰে ৰান্ধনীয়ে কিমান প্ৰকাৰৰ ব্যঞ্জন বনাব পাৰিব-

এতিয়া এবিধ এবিধ ৰসেৰে অৰ্থাৎ
ৰ দ্বাৰা কোনো ব্যঞ্জন তৈয়াৰ নহয়। একেদৰে ছয় প্ৰকাৰৰ ৰস মিলিও অৰ্থাৎ
ৰেও একো ব্যঞ্জন নহয়।

= 6 আৰু
= 1

63 - (6+1) = 63 -7 = 56

সেয়ে ৫৬ ভোগৰ অৰ্থ হৈছে সেই সকলো খাদ্য যি সমূহ আমি ভগৱানক অৰ্পণ কৰো।

তথ্যসূত্ৰ

শ্ৰেণী:উৎসৱ
অসমীয়া ব্যাকৰণৰ বিভক্তি

অসমীয়া ব্যাকৰণৰ বিভক্তি (ইংৰাজী: Case system in Assamese grammar) হৈছে অসমীয়া ভাষাৰ এক গুৰুত্বপূৰ্ণ ব্যাকৰণগত বৈশিষ্ট্য৷ বিভক্তিয়ে নাম পদৰ লগত সম্পৰ্ক স্থাপন কৰে আৰু বাক্যত নামপদৰ কাৰক নিৰ্ধাৰণ কৰে৷

সংজ্ঞা

বিভক্তি হৈছে নামপদৰ (বিশেষ্য, সৰ্বনাম, বিশেষণ) পিছত যোগ হোৱা প্ৰত্যয় বা অনুসৰ্গ যিয়ে বাক্যত সেই পদৰ কাৰক নিৰ্ধাৰণ কৰে৷ অসমীয়া ভাষাত বিভক্তিৰ দ্বাৰা নামপদৰ লিংগ, বচন আৰু কাৰক প্ৰকাশ পায়৷

অসমীয়া ভাষাত বিভক্তিৰ প্ৰকাৰ

অসমীয়া ব্যাকৰণত প্ৰধানত ৭টি বিভক্তি আছে:

১. প্ৰথমা বিভক্তি (কৰ্তৃকাৰক)

- চিহ্ন: ∅ (শূন্য বিভক্তি)
- ব্যৱহাৰ: কৰ্তৃকাৰক প্ৰকাশ কৰিবলৈ
উদাহৰণ:
ল'ৰাটো আহিছে
ছোৱালীজনী গৈছে

২. দ্বিতীয়া বিভক্তি (কৰ্মকাৰক)

- চিহ্ন: -ক, -লৈ
- ব্যৱহাৰ: কৰ্মকাৰক প্ৰকাশ কৰিবলৈ
উদাহৰণ:
পিতাকে পুত্ৰক মাতিলে
মই তেওঁলৈ চাইছোঁ

৩. তৃতীয়া বিভক্তি (কৰণকাৰক)

- চিহ্ন: -ৰে, -এৰে, -দি
- ব্যৱহাৰ: কৰণকাৰক প্ৰকাশ কৰিবলৈ
উদাহৰণ:
কলমৰে লিখা
হাতৰে কৰা

৪. চতুৰ্থী বিভক্তি (সম্প্ৰদানকাৰক)

- চিহ্ন: -লৈ, -ত
- ব্যৱহাৰ: সম্প্ৰদানকাৰক প্ৰকাশ কৰিবলৈ
উদাহৰণ:
দুখীয়ালৈ দান দিয়া
অপাত্ৰত দান নিদিবা

৫. পঞ্চমী বিভক্তি (অপাদানকাৰক)

- চিহ্ন: -ৰ পৰা, -ৰ পৰা
- ব্যৱহাৰ: অপাদানকাৰক প্ৰকাশ কৰিবলৈ
উদাহৰণ:
গছৰ পৰা পাত সৰে
ঘৰৰ পৰা ওলোৱা

৬. ষষ্ঠী বিভক্তি (সম্বন্ধকাৰক)

- চিহ্ন: -ৰ, -ত
- ব্যৱহাৰ: সম্বন্ধকাৰক প্ৰকাশ কৰিবলৈ
উদাহৰণ:
ৰামৰ ঘৰ
মোহনৰ কিতাপ

৭. সপ্তমী বিভক্তি (অধিকৰণকাৰক)

- চিহ্ন: -ত, -ৰ ওপৰত
- ব্যৱহাৰ: অধিকৰণকাৰক প্ৰকাশ কৰিবলৈ
উদাহৰণ:
টেবুলত কিতাপ
গছত চৰাই

বিভক্তিৰ বৈশিষ্ট্য

লিংগ অনুসৰি পৰিৱৰ্তন

অসমীয়া ভাষাত বিভক্তি লিংগ অনুসৰি পৰিৱৰ্তন হয়:
পুংলিংগ: ল'ৰাটো, ল'ৰাক
স্ত্ৰীলিংগ: ছোৱালীজনী, ছোৱালীক

বচন অনুসৰি পৰিৱৰ্তন

একবচন আৰু বহুবচনত বিভক্তিৰ পৰিৱৰ্তন হয়:
একবচন: ল'ৰাটো
বহুবচন: ল'ৰাকেইটা, ল'ৰাবোৰ

সন্মান অনুসৰি পৰিৱৰ্তন

অসমীয়া ভাষাত সন্মান প্ৰদৰ্শনৰ বাবে বিভক্তিৰ পৰিৱৰ্তন হয়:
সাধাৰণ: তেওঁক
সন্মানীয়: তেওঁলোকক, আপোনাক

ঐতিহাসিক পটভূমি

অসমীয়া ভাষাৰ বিভক্তি ব্যৱস্থা প্ৰাচীন ভাৰতীয় আৰ্য ভাষাৰ পৰা বিকশিত হৈছে৷ সংস্কৃত ভাষাত থকা ৮টি বিভক্তিৰ পৰা অসমীয়া ভাষাত ৭টি বিভক্তি গঠিত হৈছে৷ সংবোধন বিভক্তি (অষ্টমী) অসমীয়া ভাষাত পৃথক নহয়৷

আধুনিক অসমীয়া ভাষাত বিভক্তি

আধুনিক অসমীয়া ভাষাত বিভক্তি ব্যৱস্থা অধিক সৰলীকৃত হৈছে৷ অনুসৰ্গ (Postposition) ব্যৱহাৰ কৰি বিভক্তিৰ কাম কৰা হয়৷ উদাহৰণস্বৰূপে:
পৰা → -ৰ পৰা
মাজে → -ৰ মাজে
ওচৰে → -ৰ ওচৰে

বিভক্তিৰ নিয়মাৱলী

স্বৰান্ত শব্দত বিভক্তি

উদাহৰণ: ঘৰ + ত = ঘৰত
নিয়ম: সাধাৰণতে প্ৰত্যক্ষভাৱে যোগ হয়

ব্যঞ্জনান্ত শব্দত বিভক্তি

উদাহৰণ: পুত্ৰ + ক = পুত্ৰক
নিয়ম: মধ্যবৰ্তী স্বৰ যোগ হ'ব পাৰে

সন্ধিৰ নিয়ম

বিভক্তি যোগ হোৱাৰ সময়ত সন্ধিৰ নিয়ম প্ৰয়োগ হয়:
গছ + ত = গছত
নদী + ত = নদীত

শিক্ষামূলক গুৰুত্ব

অসমীয়া ভাষা শিক্ষাত বিভক্তি অত্যন্ত গুৰুত্বপূৰ্ণ৷ প্ৰাথমিক শিক্ষাৰ পৰা উচ্চ শিক্ষালৈকে বিভক্তিৰ সঠিক ব্যৱহাৰ শিকোৱা হয়৷ ব্যাকৰণ শিক্ষাত বিভক্তি এক মৌলিক বিষয়৷

তুলনামূলক অধ্যয়ন

অসমীয়া ভাষাৰ বিভক্তি ব্যৱস্থা বাংলা ভাষাৰ সৈতে সাদৃশ্যপূৰ্ণ কিন্তু কিছু পাৰ্থক্য আছে:
অসমীয়াত সন্মান বিভক্তি অধিক বিকশিত
বিভক্তি চিহ্নত সূক্ষ্ম পাৰ্থক্য
স্থানীয় উপভাষাৰ প্ৰভাৱ

আধুনিক গৱেষণা

সাম্প্ৰতিক ভাষাবিজ্ঞানৰ গৱেষণাত অসমীয়া বিভক্তিৰ টাইপ'লজিকেল অধ্যয়ন হৈছে৷ কৰ্পাছ ভাষাবিজ্ঞানৰ দ্বাৰা বিভক্তিৰ ব্যৱহাৰিক দিশ অধ্যয়ন কৰা হৈছে৷

আৰু পঢ়ক

অসমীয়া ব্যাকৰণ
অসমীয়া ভাষা
কাৰক (ব্যাকৰণ)
অসমীয়া ভাষাৰ ইতিহাস

তথ্যসূত্ৰ

শ্ৰেণী:অসমীয়া ব্যাকৰণ
শ্ৰেণী:ভাষাবিজ্ঞান
কম্পিউটাৰ প্ৰগ্ৰেমিং

কম্পিউটাৰ প্ৰগ্ৰেমিং বা ক'ডিং হৈছে কিছুমান নিৰ্দেশনাৰ গঠন , যাক প্ৰগ্ৰেম বোলা হয়, যিবোৰক কম্পিউটাৰে কোনো কাম সম্পন্ন কৰিবলৈ অনুসৰণ কৰিব পাৰে। ইয়াত এটা বা ততোধিক প্ৰগ্ৰেমিং ভাষাত ক'ড লিখি এলগৰিদমসমূহ ডিজাইন আৰু প্ৰণয়ন কৰা হয়, বিভিন্ন পদ্ধতিবোৰ এটা এটাকৈ বুজাই দিয়া হয়।

প্ৰগ্ৰেমাৰসকলে সাধাৰণতে উচ্চ-স্তৰৰ প্ৰগ্ৰেমিং ভাষা ব্যৱহাৰ কৰে যি মেচিন ক'ডৰ তুলনাত মানুহৰ বাবে অধিক সহজে বোধগম্য, যি কেন্দ্ৰীয় প্ৰচেছিং ইউনিটে প্ৰত্যক্ষভাৱে কাৰ্যকৰী কৰে। দক্ষ প্ৰগ্ৰেমিঙৰ বাবে সাধাৰণতে কেইবাটাও ভিন্ন বিষয়ত বিশেষজ্ঞতাৰ প্ৰয়োজন হয়, য'ত এপ্লিকেচন ডমেইনৰ জ্ঞান, প্ৰগ্ৰেমিং ভাষা আৰু জেনেৰিক ক'ড লাইব্ৰেৰীৰ বিৱৰণ, বিশেষ এলগৰিদম, আৰু আনুষ্ঠানিক যুক্তিৰ জ্ঞান আদি অন্তৰ্ভুক্ত।

প্ৰগ্ৰামিঙৰ সৈতে জড়িত সহায়ক কামসমূহ হৈছেপ্ৰয়োজনীয়তাসমূহ বিশ্লেষণ কৰা, পৰীক্ষণ কৰা, ডিবাগিং কৰা (সমস্যাসমূহ অনুসন্ধান কৰা আৰু সমাধান কৰা), বিল্ড চিস্টেমসমূহৰ প্ৰণয়ন, আৰু ব্যুৎপন্ন আৰ্টিফেক্টসমূহৰ ব্যৱস্থাপনা, যেনে প্ৰগ্ৰামসমূহৰ মেচিন ক'ড। এইবোৰক কেতিয়াবা প্ৰগ্ৰেমিং বুলি গণ্য কৰা হয় যদিও এনে ধৰণৰ সামগ্ৰিক প্ৰক্ৰিয়াৰ বাবে প্ৰায়ে চফ্টৱেৰ বিকাশ (software development) শব্দটো ব্যৱহাৰ কৰা হয়। প্ৰগ্ৰেমিং আৰু ক'ডিং শব্দ দুটা ক'ড লিখা আৰু সম্পাদনাৰ ক্ষেত্ৰতহে ব্যৱহাৰ কৰা হয়। কেতিয়াবা চফ্টৱেৰ বিকাশক চফ্টৱেৰ অভিযান্ত্ৰিক (software engineering) বুলিও জনা যায়, বিশেষকৈ যেতিয়া ই আনুষ্ঠানিক পদ্ধতি ব্যৱহাৰ কৰে বা অভিযান্ত্ৰিক ডিজাইন প্ৰক্ৰিয়া অনুসৰণ কৰে।

তথ্যসূত্ৰ

শ্ৰেণী:কম্পিউটাৰ বিজ্ঞান
ডেটা মাইনিং

ডেটা মাইনিং এটা কম্পিউটাৰ বিজ্ঞানৰ লগত জড়িত বিষয়। স্থানান্তৰে ইয়াক "তথ্যাধাৰত জ্ঞানান্বেষন" (-ও বোলা হয়। ডেটা মাইনিঙৰ মূল উদ্দেশ্য হৈছে বৃহৎ পৰিমাণৰ ডেটাৰ পৰা তথ্য বা জ্ঞান নিষ্কাষণ কৰা।

প্ৰয়োগ

অনেক সময়ত পাচত ব্যৱহাৰ কৰাৰ উদ্দেশ্যে তথ্যাৱলী সঞ্চিত কৰি থোৱা হয়। যেনে বতৰ সম্পৰ্কীয় ডেটা। এখন দেশৰ কেইবাবছৰৰো বতৰ সম্পৰ্কীয় তথ্যৰাজিৰ পৰিমাণ অত্যন্ত বৃহৎ হ'ব পাৰে। বতৰৰ পূৰ্বানুমানৰ বাবে আগৰ ডেটাৰ পৰিসংখ্যা ব্যৱহাৰ কৰাৰ প্ৰয়োজন। লগতে পুৰণি পূৰ্বানুমান সমূহৰ শুদ্ধাশুদ্বও বিবেচনা কৰাৰ প্ৰয়োজন হয়। এনে ডেটা নিষ্কাষণ কৰিবলৈ ডেটা মাইনিঙৰ কিটিপবোৰ ব্যৱহাৰ কৰা হয়। তেনেদৰে ৰিকমেণ্ডাৰ চিষ্টেম-অৰ সহায়ত উপভোক্তাৰ আগৰ ক্ৰয় কৰা ৰেকৰ্ড ব্যৱহাৰ কৰি তেওঁক নতুন বস্তু এটা কিনিবলৈ পৰামৰ্শ দিবলৈও ডেটা মাইনিং অপৰিহাৰ্য্য। উদাহৰণ স্বৰূপে ই-বে, আমাজন আদি ই-কমাৰ্চ ৱেবচাইতবোৰত "আপোনাৰ মনঃপুত হ'ব পাৰে" বা "অন্য মানুহে এনে বস্তু কিনিছে" আদি বুলি কাষতে বা তলৰফালে দেখুওৱা দেখা যায়। বিগ বাজাৰ বা তেনে ব্যৱসায়তো একে পদ্ধতিকে ব্যৱহাৰ কৰি পণ্যসামগ্ৰীবোৰ উপভোক্তাই সহজতে পোৱাকৈ থবলৈ ব্যৱহাৰ কৰা হয়।

শ্ৰেণী:কম্পিউটাৰ বিজ্ঞান
পদ্মনাভ বৰদলৈ

পদ্মনাভ বৰদলৈ এজন ভাৰতীয় গায়ক, গীতিকাৰ, সংগীত পৰিচালক আৰু অনুষ্ঠান পৰিচালক। তেওঁ অসমীয়া, হিন্দী, নেপালী, বাংলা, মাৰাঠী আৰু ইংৰাজী ভাষাত গীত গাইছে। তেওঁৰ প্ৰথম হিন্দী সৃষ্টি তেৰি জ' বাতেঁ হ্যে ৰ বাবে গ্লোবেল ইণ্ডিয়ান মিউজিক একাডেমি বঁটাৰ নন-ফিল্ম শাখাত মনোনয়ন লাভ কৰিছিল. এই শাখাত মনোনয়ন লাভ কৰা পদ্মনাভ, অংগৰাগ মহন্তৰ পিছৰ দ্বিতীয়জন অসমীয়া ব্যক্তি।

জীৱনৰ আৰম্ভণিৰ সময়

পদ্মনাভ বৰদলৈৰ ১৯৮৮ চনৰ ২৪ আগষ্টত গুৱাহাটীত জন্ম হয়। তেওঁ প্ৰয়াত বিপুল শৰ্মা আৰু প্ৰণিতা শৰ্মাৰ পুত্ৰ। তেওঁ হিন্দুস্তানী ক্লাচিকেল আৰু পাশ্চাত্য সংগীতৰ প্ৰশিক্ষণপ্ৰাপ্ত।

কেৰিয়াৰ

ইণ্ডিয়ান আইডলৰ প্ৰথমজন অসমীয়া ফাইনেলিষ্ট পদ্মনাভ পিছলৈ জি টিভি সাৰেগামাপাৰ ফাইনেলিষ্ট হৈছিল তেওঁৰ প্ৰথম অসমীয়া একক কণ্ঠৰ এলবাম ধ্বনি ২০১০ চনত মুক্তি দিয়া হৈছিল। তেওঁ এজন গীতিকাৰ আৰু সংগীত পৰিচালক হিচাপে তেওঁৰ দ্বি-ভাষিক এলবাম ৰাস্তে (আলিবাট)ৰ সৈতে আত্মপ্ৰকাশ কৰিছিল।

সন্মান আৰু প্ৰাপ্তি

চ'নী টিভিৰ ইণ্ডিয়ান আইডল চিজন-৩ৰ প্ৰতিযোগী হোৱা উত্তৰ পূৰ্ৱৰ প্ৰথমজন ব্যক্তি
জীটিভিৰ সা ৰে গা মা পা ২০১২-ৰ প্ৰথম ৮ ফাইনেলিষ্ট
আকাশবাণীৰ ২০০৪ চনত অনুজ্ঞাপ্ৰাপ্ত সুগম সংগীত/আধুনিক গীতৰ কণ্ঠশিল্পী
২০০৮ চনৰ Young Achievers Award প্ৰাপ্ত
তেৰি জ' বাতেঁ হ্যে ৰ বাবে গ্লোবেল ইণ্ডিয়ান মিউজিক একাডেমি বঁটাৰ নন-ফিল্ম শাখাত মনোনয়ন লাভ
Ramdhenu Viewers Choice Awards 2016ত শ্ৰেষ্ঠ কণ্ঠশিল্পীৰ বঁটা লাভ

ডিস্ক'গ্ৰাফী

 ধ্বনি (২০১০)
ৰাস্তে (আলিবাট) (২০১৪)
দিহিং দিচাং ডিমৰু (২০১৬)
তেৰি জ' বতেঁ হ্যে'
আগুৱাই যাওঁ আমি
দিলকশী
বিহু মাৰোঁগৈ আহ
জোনাকে বিচাৰে
অ' বোলো ৰৈ যা
ৰুমঝুম
বগাকৈ ধুনীয়া (দ্বৈত কণ্ঠৰ গীত)
আই এম ইন লাভ (অসমীয়া আধুনিক গীত)
তুমি পুৱাৰ ৰ'দালি (আৱাহন থিয়েটাৰ ২০১২)

তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
লক্ষী বৰঠাকুৰ

লক্ষী বৰঠাকুৰ অসমৰ এগৰাকী অভিনয় শিল্পী, নাট্যকাৰ তথা লেখক আছিল। লক্ষ্মীনাথ বেজবৰুৱাৰ বুঢ়ী আইৰ সাধুৰ ওপৰত আধাৰিত লটকন সাধুৰ নাট্যৰূপত নোমলৰ চৰিত্ৰত কৰা অভিনয়ৰ বাবে তেওঁ বিশেষভাৱে পৰিচিত। বৰঠাকুৰে জুয়ে পোৰা সোণ, জাতিংগা ইত্যাদি, যৌৱনে আমনি কৰে আদি বহুকেইখন অসমীয়া চলচ্চিত্ৰ, কেইবাখনো দূৰদৰ্শন ধাৰাবাহিক আৰু ২০খন টেলিফিল্মত অভিনয় কৰে। ইয়াৰোপৰি তেওঁ বহুকেইখন অনাতাঁ‌ৰ আলেখ্যতো কণ্ঠদান কৰিছিল। ২০১৫ চনৰ ১৯ জুনত বৰঠাকুৰৰ দেহাৱসান ঘটে।

প্ৰাৰম্ভিক জীৱন

১৯৫৭ চনত শোণিতপুৰ জিলা, জামুগুৰিহাট অঞ্চলৰ মাধৱ গাঁৱত লক্ষী বৰঠাকুৰৰ জন্ম হৈছিল। তেওঁৰ মাক-দেউতাকৰ নাম আছিল- ক্ৰমে পুণেশ্বৰী বৰঠাকুৰ আৰু ভোলানাথ বৰঠাকুৰ। তেওঁ জামুগুৰি উচ্চতম মাধ্যমিক বিদ্যালয়ৰ পৰা উচ্চতৰ মাধ্যমিক আৰু দৰং মহাবিদ্যালয়ৰ পৰা স্নাতক উত্তীৰ্ণ হয়।

কৰ্মজীৱন

১৯৭৯ চনত তেওঁ সাংস্কৃতিক সঞ্চালকালয়ত এজন শিল্পী হিচাপে যোগদান কৰে। ১৯৮১-ত তথ্য আৰু সম্প্ৰচাৰ মন্ত্ৰালয়ৰ অধীনস্থ গীত আৰু নাট বিভাগত এজন শিল্পী হিচাপে যোগদান কৰে আৰু পিছলৈ তেওঁৰ প্ৰশিক্ষক পদলৈ পদোন্নতি হয়। ২০১৭ চনত তেওঁ অৱসৰ গ্ৰহণ কৰে।

বৰঠাকুৰ কলেজীয়া জীৱনৰ পৰাই নাটকৰ সৈতে জড়িত হৈ আছিল। তেওঁ ২৮খন কথাছবি, ৭৮খন ধাৰাবাহিক, ২০খন টেলিফিল্ম আৰু ৩০খন অনাতাঁৰ নাটত অভিনয় কৰে। তেওঁ ১০খন একাংকিকা আৰু ১খন পূৰ্ণাংগ নাটত ৰচনা কৰিছে কৰিছে। তেওঁ গান্ধাৰী আৰু বেদব্যাস অসমীয়ালৈ অনুবাদ কৰাৰ উপৰিও বিজয় টেণ্ডুলকাৰ প্ৰসংগ নামৰ গ্ৰন্থ এখনো ৰচনা কৰে।

ৰাজেন ৰাজখোৱা পৰিচালিত ঘৰত কোন আছে তেওঁৰ প্ৰথম অভিনীত দূৰদৰ্শন ধাৰাবাহিক। মলক গুইন গুইন আৰু কলিতাৰ শাহুআই তেওঁৰ দুখন উল্লেখযোগ্য ধাৰাবাহিক। ভবেন্দ্ৰ নাথ শইকীয়া পৰিচালিত সাৰথিৰ যোগেদি তেওঁ চলচ্চিত্ৰ জগতত পদাৰ্পন কৰে। তেওঁ অভিনয় কৰা অন্য কেইখনমান কথাছবি হ’ল- জুয়ে পোৰা সোণ, জাতিংগা ইত্যাদি, হলধৰ, আই লাভ ইউ, যৌৱনে আমনি কৰে, মাঘত মামণিৰ বিয়া আৰু অজেয়।

তথ্য সংগ্ৰহ

বাহ্যিক সংযোগ

শ্ৰেণী:অসমীয়া অভিনেতা
শ্ৰেণী:মৃত ব্যক্তি
শ্ৰেণী:অসমীয়া চলচ্চিত্ৰৰ অভিনেতা
ৱেব ব্ৰাউজাৰ

ৱেব ব্ৰাউজাৰ হৈছে ৱৰ্ল্ড ৱাইড ৱেবৰ পৰা উপলব্ধ তথ্য সমূহ আহৰণ কৰি কম্পিউটাৰত প্ৰদৰ্শন কৰা ছফ্টৱেৰ। ব্ৰাউজাৰে আহৰিত কৰা তথ্য সমূহক ৰেণ্ডাৰিং ইঞ্জিনৰ সহায়ত বিশ্লেষণ কৰি উপযুক্ত আৰু বোধগম্য ভাবে প্ৰদৰ্শন কৰে।

বৰ্তমান প্ৰচলিত ব্ৰাউজাৰৰ ভিতৰত মজিলা ফায়াৰফক্স, গুগল ক্ৰ’ম, অপেৰা, ছাফাৰী আৰু ইণ্টাৰনেট এক্সপ্ল’ৰাৰ উল্লেখযোগ্য।

ইতিহাস

১৯৯০ চনত ছাৰ টিম বাৰ্ণাৰ্ড লীয়ে প্ৰথম ব্ৰাউজাৰৰ সৃষ্টি কৰে। প্ৰথমতে ইয়াক WorldWideWeb নামেৰে জনা গৈছিল যদিও পিছলৈ ইয়াক নেক্সাছ নামেৰে নামাকৃত কৰা হয়।

তথ্যসূত্ৰ

শ্ৰেণী:ইণ্টাৰনেট
শ্ৰেণী:ছফ্টৱেৰ
শ্ৰেণী:ম'বাইল এপ্লিকেচন